Diari Oficial de la Generalitat Valenciana


Sumari del DOGV 926, del 20-10-1988 (1988/812202)

RESOLUCIÓ de 15 de setembre de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidiàries de Villalonga segons els criteris que formula l'Ajuntament.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   926

Data del DOGV
:   20-10-1988

Secció del DOGV
:   ALTRES DISPOSICIONS

Número del document
:   1988/812202


Data del document
:   15-09-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 15 de setembre de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidiàries de Villalonga segons els criteris que formula l'Ajuntament.  
Vist l'expedient de sol·licitud d'autorització per a la revisió anticipada de les Normes Subsidiàries de Planejament Municipal de Villalonga, que s'aprovaren definitivament en data 25 de març de 1986 i Vist que el Ple de la Corporació Municipal en sessió ordinària celebrada el 9 de juny de 1988 adoptà per unanimitat l'acord de sol·licitar la revisió anticipada de les Normes Subsidiàries de Planejament al Conseller d'Obres Públiques, Urbanisme i Transports, i fonamentà l'acord en què malgrat que les Normes ja foren modificades puntualment en juliol de 1987, amb la qual cosa es pretenia agilitzar el procés de gestió urbanística, i realment en impulsar els expedients de reparcel·lació, per desplegar les unitats d'actuació delimitades, l'Ajuntament s'ha trobat amb la protesta generalitzada dels propietaris, que consideren excesives les cessions que s'han d'efectuar les quals es situen al voltant d'un 50%, i es tracta d'aprofitaments corresponents a vivendes unifamiliars, cosa que al mateix temps dificulta l'obtenció de terrenys per executar la Ronda necessària per a desviar el tràfic pesat. D'altra part es pretén qualificar terrenys per poder ampliar la indústria que hi és, en la qual es basa part de l'estructura econòmica de la població.  
Es considera per part de la Corporació, que tots aquestos factors condueixen a canvis substancials, i que no es poden abordar aquestos mitjançant modificacions puntuals, tenint en compte també que esperar els terminis reglats per a la revisió de les Normes, conduiria a una paralització en el desplegament urbà.  
Vist que amb data 21 de juny de 1988, es va trametre a la Conselleria d'Obres Públiques, Urbanisme i Transports la documentació corresponent a la sol·licitud de revisió anticipada.  
Vist que la Comissió Territorial d'Urbanisme de València en sessió celebrada en data 26 de juliol de 1988, va adoptar l'acord d'informar favorablement la sol·licitud, i que va considerar justificada la procedència de la seua autorització.  
Atés que s'estima justificada la necessitat exposada per l'Ajuntament, per a qualificar sòl amb l'objecte de potenciar una petita indústria que hi és al Municipi i d'adequar l'ordenació del sòl urbà de manera que s'agilitze la gestió urbanística per a possibilitar el desplegament del planejament derivat, que actualment té grans dificultats.  
Atés que aquestes circumstàncies no són contemplades entre les causes de revisió de les pròpies Normes Subsidiàries, per la qual cosa, d'acord amb els articles 156 i 157 del Reglament de Planejament, la possibilitat de revisió d'aquestes requereix l'autorització del Conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme.  
Vists els preceptes legals esmentats, la Llei del Sòl, la Llei de Procediment Administratiu i d'altres preceptes de pertinent aplicació, resolc:  
Autoritzar la revisió anticipada de les Normes Subsidiàries de Villalonga d'acord amb els criteris formulats per l'Ajuntament.  
València, 15 de setembre de 1988.   
El Conseller d'Obres Públiques, Urbanisme i Transports: Rafael Blasco i Castany.